Kuna pärast rasva eemaldamist peab nahk ise tasapisi kokku tõmbuma, on patsiendi naha elastsus selle protseduuri puhul väga oluline. Seetõttu annab rasvaimu parimaid tulemusi alla 50-aastatse puhul, kellel on hea nahatoonus, kuid häid tulemusi on saavutatud ka vanemate patsientidega.
Kui patsiendi naha elastsus ei ole piisavalt hea, et pärast operatsiooni see ise kohanduks, tuleks rasvaimuga samaaegselt teha ka täiendavaid nahka pingutavaid operatsioone nagu näiteks tuharate ja reite sisemiste külgede pingutamine ja kõhu eesseina lõtvuse plastika. Kui operatsioone sedasi kombineerida, võib patsient üheagselt vabaneda nii üleliigsest rasvast kui ka naha lõtvusest.
Rasvaimu on eelkõige mõeldud kehale kaunima ja meelepärasema kuju andmiseks, mistõttu tuleb mõista, et protseduur ei ole lahenduseks ülekaalulisuse ja rasvtõve puhul. Pärast protseduuri jäävad alles ka muud nahaprobleemid nagu näiteks tselluliit.
Oluline on ka ära märkida, et rasvaimu tehakse vaid täisealistele patsientidele!